༈བསིལ་ལྡན་གྱི་ཕྲེང་བས་དཀྲིགས་པའི་འཛམ་གླིང་སྒེག་མོའི་ཟུར་ཕུད་འཕགས་མཆོག་པད་དཀར་འཆང་གི་འདུལ་ཞིང་དུ་སངས་རྒྱས་དང་བྱང་ཆུབ་སེམས་པའི་སྤྲུལ་པ་ཟམ་མ་ཆད་པར་བྱོན་པ་ལས།འདིར་གྲུབ་དབང་ཤར་སྤྲུལ་རིན་པོ་ཆེ་སྤྱིར་རྒྱལ་བསྟན་བྱེ་བྲག་སྔ་འགྱུར་རྙིང་མ་ཡི་རིང་ལུགས་འཛིན་པ་ལ་གཞན་འབྲིང་མི་འཇོག་པའི་ཕྱག་རྗེས་ཆེ་བ་གྲུབ་དབང་རིན་པོ་ཆེའི་སྐྱེས་རབས་ཀྱི་ལོ་རྒྱུས་ཅུང་ཟད་བརྗོར་པར་བྱ་སྟེ།སེམས་དཔའ་ཆེན་པོ་འདི་ཉིད་ཀྱི་རྣམ་པར་ཐར་པ་བདག་ལྟ་བུའི་སྨྲ་བར་མི་ནུས་ཀྱང་།ཐུན་མོངས་ཀྱི་སྣང་ཚུལ་དང་མཐུན་པའི་སྒོ་ནས་རྣམ་པར་ཐར་པ་རག་བསྡུས་ཙམ་གླེང་བའི་དབང་དུ་བྱས་ན།